Python programozás¶

Ellenőrzött bekérés - 8 pont¶

Írjon programot eBekeres.py néven! Az összes képernyőre történő kiíratásnál a minta szerint készítse el a feladatokat, az ékezetmentes kiírás is elfogadott. A program kérjen be, egy tetszőleges egyjegyű pozitív egész számot, majd tárolja el egy változóban. Ez a számot mindaddig be kell kérni amíg, nem megfelelőt adunk meg. Amint megfelelő számot adunk meg a program kiírja „Az ellenőrzött bekérés sikeres!” üzenetet, majd eldönti, hogy ez a szám páros vagy páratlan és kiírja az eredményt. Azokat a részeket, amiket a felhasználó gépel be, a mintában vastagított és döntött betűkkel emeltük ki.

Minta

Kérek egy egyjegyű pozitív számot (0-9): -1

Kérek egy egyjegyű pozitív számot (0-9): 10

Kérek egy egyjegyű pozitív számot (0-9): 4

Az ellenőrzött bekérés sikeres!

A bekért szám (4) páros.

Gyümölcsös kert - 14 pont¶

Írjon programot gyumolcsos.py néven! Az összes képernyőre történő kiíratásnál a minta szerint készítse el a feladatokat, az ékezetmentes kiírás is elfogadott. Írjon egy jotermes nevű függvényt, ami egy paraméterként kapott számról eldönti, hogy nagyobb vagy egyenlő-e mint 5, a függvény visszatérési értékként igaz (true) vagy hamis (false) állítással térjen vissza. Gépelje be az alábbi lista létrehozásának utasítását:

gyumolcsfak=["almafa","szilvafa","eperfa","körtefa","barackfa","cseresznyefa"]

Bővítse a listát a diófa értékkel, melyet az aktuális lista végére fűz hozzá (a megoldás nem fogadható el, ha a lista létrehozásánál bővíti a diófa értékkel). Írassa ki a lista elemeit, mellé pedig, hogy hány darab termés volt azon a fán. A termést véletlenszám generálásával állítsa elő 1-10 közötti értékek közül (a határértékek is legyenek benne a lehetőségek között). Számolja össze, hogy összesen hány darab termés volt a kertben. Számolja ki, hogy átlagosan mennyi termés található a fákon. Számolja meg, hogy hány fa volt a kertben, melyek jótermést hoztak, ehhez használja a feladat elején megírt jotermes függvényt.

Minta

almafa - 3 db termés

szilvafa - 4 db termés

eperfa - 3 db termés

körtefa - 6 db termés

barackfa - 2 db termés

cseresznyefa - 10 db termés

diófa - 4 db termés

Összesen 32 db termés volt a kertben.

Átlagosan 4 db termés volt a fákon.

A kertben 2 db fa volt, ami elegendő (jó) termést hozott.

Cukrászda - 18 pont¶

A feladatban a cuki.txt állományban lévő utf-8 kódolású adatokat kell beolvasnia. Az adatokat a ; karakter választja el egymástól. A cuki.txt egy sora: Süni;vegyes;300 A sorokban lévő adatok a következők:

A sütemény neve: pl: Süni

A sütemény típusa: pl: vegyes

A sütemény ára forintban: pl: 300

Feladatok:

Írjon programot sutemenyek.py néven! Az összes képernyőre történő kiíratásnál a minta szerint készítse el a feladatokat, az ékezetmentes kiírás is elfogadott.

Az adatok tárolására használja, a sutemeny osztályt mely részben van elkészítve. Egészítse ki az osztálydefiníciót úgy, hogy az objektumok alkalmasak legyenek a sütemények árainak tárolására is!

Olvassa be a cuki.txt fájlt, darabolja fel a sorokat a ; mentén és tárolja el az adatokat egy olyan listában, ahol egy lista elem egy osztály példánynak felel meg. Például a lista nulladik elemének van nev, tipus és ar értéke is.

Írassa ki, hogy hány darab sütemény volt a cuki.txt-ben.

Mennyibe kerülne, ha minden vegyes típusú süteményből szeretnénk venni 1 darabot.

Írja ki az utf-8 kódolású akciosTortak.txt fájlba a 10000 Ft-nál olcsóbb tortákat úgy, hogy a fájlba 10%-al csökkenti az árukat (egész számra kerekítve).

A sutemeny osztály

class sutemeny:

def \_\_init\_\_(self, nev, tipus):

self.nev=nev

self.tipus=tipus

Minta

d) feladat:

A cuki.txt-ben összesen 208 sütemény található.

e) feladat:

A vegyes sütemények ára összesen 6300 Ft.

f) feladat: fájlbaírás